ddrg/super_eurlex huggingface dataset:
KIRJALLINEN KYSYMYS P-2342/02 esittäjä(t): Jean-Claude Martinez (NI) komissiolle. Terminen plasma.



Virallinen lehti nro 052 E , 06/03/2003 s. 0155 - 0156



KIRJALLINEN KYSYMYS P-2342/02 esittäjä(t): Jean-Claude Martinez (NI) komissiolle (23. heinäkuuta 2002) Aihe: Terminen plasma Tutkijoiden ja etenkin La Roche -laboratorion ympäristöyksikön mukaan jätteet ja erityisesti saastuneet jauhot voitaisiin käsitellä termisellä plasmalla. Voisiko komission ympäristöasioiden pääosasto esittää arvion jätteiden käsittelystä plasmapolttimilla? Margot Wallströmin komission puolesta antama vastaus (5. syyskuuta 2002) Komissio organisoi jäsenmaiden ja asianosaisten teollisuuslaitosten välistä tietojenvaihtoa, joka koskee parhaita käytettävissä olevia tekniikoita sellaisissa teollisissa toiminnoissa, joista säädetään 24. päivä syyskuuta 1996 annetussa yhtenäistä pilaantumisen ehkäisemistä ja valvontaa koskevassa neuvoston direktiivissä 96/61/EY(1). Toimintaa koordinoi Euroopan ympäristön pilaantumisen ehkäisy- ja valvontatoimisto (IPPC), joka toimii Espanjan Sevillessä sijaitsevalla yhteisen tutkimuskeskuksen tekniikan tulevaisuuden tutkimuksen laitoksella. Tietojenvaihto koskee muun muassa jätteiden lämpökäsittelyä. Tarkoituksena on tutkia monia eri jätteiden lämpökäsittelytekniikoita ja päättää myöhemmin voidaanko niiden katsoa olevan parhaita käytettävissä olevia tekniikoita vai kehittyviä tekniikoita. Tietojenvaihdossa voitaisiin tarkastella myös jätteiden käsittelyä plasmapolttimilla jos IPPC-toimistolle toimitettaisiin yksityiskohtaiset tiedot kyseisestä tekniikasta. Komissio ei tällä hetkellä pysty antamaan tarkempaa arviota tästä tekniikasta. Mitä taas tulee tutkimustarpeisiin, komissio tukee erilaisia tutkimus- ja teknologian kehityshankkeita. Esimerkkinä voidaan mainita sairaalajätteen lasitusta koskeva hanke. (1) EYVL L 257, 10.10.1996.
KIRJALLINEN KYSYMYS E-1753/02 esittäjä(t): Juan Naranjo Escobar (PPE-DE) komissiolle. Arvonlisäveroa koskeva toimintaohjelma.



Virallinen lehti nro 092 E , 17/04/2003 s. 0091 - 0092



KIRJALLINEN KYSYMYS E-1753/02 esittäjä(t): Juan Naranjo Escobar (PPE-DE) komissiolle (19. kesäkuuta 2002) Aihe: Arvonlisäveroa koskeva toimintaohjelma Komissio valmistelee parhaillaan uudistusta, joka on tarpeen siirtymäkauden arvonlisäverojärjestelmässä esiintulleiden epäkohtien poistamiseksi ja arvonlisäveroa koskevassa toimintaohjelmassa vahvistetun työohjelman toteuttamiseksi. Voiko komissio kertoa, missä vaiheessa uudistuksen valmistelu on? Onko komissio luopunut tavoitteesta luoda alkuperämaaperiaatteelle perustuva lopullinen arvonlisäverojärjestelmä? Frederik Bolkesteinin komission puolesta antama vastaus (16. heinäkuuta 2002) Kesäkuussa 2000 komissio ehdotti tiedonannossaan neuvostolle ja parlamentille uutta strategiaa sisämarkkinoiden arvonlisäverojärjestelmän toiminnan parantamiseksi(1). Tässä uudessa lähestymistavassa ei keskitytä nykyisen siirtymävaiheen järjestelmän vaihtamiseen, vaan sen parantamiseen yksinkertaistamalla ja uudenaikaistamalla sekä soveltamalla voimassa olevia säännöksiä nykyistä yhdenmukaisemmin ja varmistamalla lähempi hallinnollinen yhteistyö. Alkuperäjäsenvaltiossa tapahtuva verotus lopullisena järjestelmänä säilyy kuitenkin komission pitkän aikavälin tavoitteena. Uusi strategia on jo johtanut seuraavien direktiivien hyväksymiseen: - arvonlisäveron maksuvelvollisen määrittely (2000/65/EY); - yleisen alv-kannan vähimmäistaso (2001/41/EY); - keskinäinen avunanto maksujen perinnässä (2001/44/EY); - laskutus ja sähköinen laskutus (2001/115/EY); - sähköinen kaupankäynti (2002/38/EY). Tämän asian osalta on myös hyväksytty neuvoston asetus (EY) N:o 792/2002 hallinnollisesta yhteistyöstä. Kolmesta muusta komission alv-strategiaa koskevasta ehdotuksesta keskustellaan parhaillaan neuvostossa: - hallinnollinen yhteistyö ja keskinäinen apu(2); - Fiscalis 2007 -ohjelma(3); - matkatoimistoja koskeva erityisjärjestelmä(4). Yksityiskohtaisempi luettelo yllämainituista direktiiveistä, asetuksista ja ehdotuksista lähetetään suoraan arvoisalle parlamentin jäsenelle ja parlamentin sihteeristöön. (1) KOM(2000) 348 lopullinen. (2) KOM(2001) 294 lopullinen. (3) KOM(2002) 10 lopullinen. (4) KOM(2002) 64 lopullinen.
KIRJALLINEN KYSYMYS E-2732/02 esittäjä(t): Robert Goebbels (PSE) komissiolle. Päätelmät Ruotsin eläkerahastoista saaduista kokemuksista.



Virallinen lehti nro 052 E , 06/03/2003 s. 0207 - 0207



KIRJALLINEN KYSYMYS E-2732/02 esittäjä(t): Robert Goebbels (PSE) komissiolle (30. syyskuuta 2002) Aihe: Päätelmät Ruotsin eläkerahastoista saaduista kokemuksista Ruotsissa tuli voimaan vuonna 2000 eläkkeiden rahoituksen uudistus. Yleisen järjestelmän tulee varmistaa tuleville ruotsalaisille eläkeläisille valtion takaama vähimmäiseläke. Tämän lisäksi aktiiviväestölle ehdotetaan 450 sijoitusrahastoa, joita hoitaa kuutisenkymmentä kansainvälistä yritystä. Näiden tulee periaatteessa tarjota vakuutuksenottajille ylimääräinen eläke, joka perustuu suoritetuista eläkevakuutusmaksuista kertyvään pääomaan. Minkälaisia ensimmäisiä arvioita voidaan tehdä Ruotsin uudesta järjestelmästä? Mitkä olivat näiden sijoitusrahastojen keskimääräiset tuotot vuonna 2001? Pystyykö komissio ottamaan opiksi Ruotsin kokemuksista? Anna Diamantopouloun komission puolesta antama vastaus (21. lokakuuta 2002) Uudistettu Ruotsin eläkejärjestelmä on myös jatkossa eläkkeensaajien päätulonlähde. Se korvaa osittain ennen eläkkeelle jäämistä saadut ansiot 7,5 kertaiseen ansioperusmäärään asti (38 800 SEK vuonna 2002 eli yhteensä 291 000 SEK tai 32 000 EUR vuodessa). Eläkemaksuosuus on 18,5 % tuloista, ja tästä 16 % on kanavoitu jakojärjestelmään ja 2,5 % tuottoeläkejärjestelmään, jossa eläkkeensaajat voivat valita enintään viisi rahastoa nykyisestä 600 eri rahastosta, joilla on erilaiset riskiprofiilit. Uuteen eläkejärjestelmään kuuluvat henkilöt saavat vuosittain yksityiskohtaista tietoa heille jako- ja tuottoeläkejärjestelmässä kertyneestä eläkepääomasta. Ruotsin kansallinen strategiaraportti eläkejärjestelmien tulevaisuudesta on äskettäin toimitettu komissiolle. Komissio tekee tästä ja muiden jäsenvaltioiden antamista raporteista tarkan analyysin ja julkaisee johtopäätökset vuoden 2002 lopulla. Nyt voidaan kuitenkin jo huomata, että tuottoeläkejärjelmään 31. joulukuuta 2001 mennessä kertyneet varat vastaavat 3:a % bruttokansantuotteesta. Raportissa ei arvioida näiden rahastojen taloudellista tulosta (joka todennäköisesti vaihtelee huomattavasti kunkin rahaston sijoitussalkun mukaan). Tuottoeläkeviranomaisen (Premiepensionsmyndigheten) kotisivuilla (http://www.ppm.nu/) julkaistun tiedon mukaan rahastojen viimeisin markkina-arvo (15. syyskuuta 2002) on kuitenkin selvästi alle eläkesäästäjien keskimäärin tekemien sijoitusten määrän.
KIRJALLINEN KYSYMYS E-2181/02 esittäjä(t): Camilo Nogueira Román (Verts/ALE) neuvostolle. Sevillan Eurooppa-neuvoston päätelmät: kolmansien maiden kansalaisia koskevat viisumivaatimukset ja Latinalaisen Amerikan maiden suhteet Espanjaan ja Portugaliin.



Virallinen lehti nro 092 E , 17/04/2003 s. 0141 - 0141



KIRJALLINEN KYSYMYS E-2181/02 esittäjä(t): Camilo Nogueira Román (Verts/ALE) neuvostolle (18. heinäkuuta 2002) Aihe: Sevillan Eurooppa-neuvoston päätelmät: kolmansien maiden kansalaisia koskevat viisumivaatimukset ja Latinalaisen Amerikan maiden suhteet Espanjaan ja Portugaliin Sevillan Eurooppa-neuvoston päätelmissä esitetään, että tarkastellaan uudelleen ennen tämän vuoden loppua luetteloa niistä kolmansista valtioista, joiden kansalaisilla on oltava viisumi ulkorajoja ylittäessään, ja niistä, joiden kansalaisia tämä vaatimus ei koske. Monilla Latinalaisen Amerikan maiden kansalaisilla on myös Espanjan tai Portugalin kansalaisuus, ja heillä on usein erityinen inhimillinen ja kulttuurinen suhde Iberian niemimaan valtioihin. Heitä koskeva viisumivaatimus olisi jyrkästi ristiriidassa Iberian niemimaan yhteiskuntien ja valtioiden yhtälailla eurooppalaisen ja iberoamerikkalaisen luonteen kanssa. Voidaanko tällaista vaatimusta hyväksyä historialliset, kulttuuriset, inhimilliset ja poliittiset näkökohdat huomioon ottaen? Vastaus (16.19. joulukuuta 2002) Osana Sevillan Eurooppa-neuvoston päätelmien jatkotoimia komissio, jolla on yksinomainen aloiteoikeus asianomaisella alalla, sai tehtäväksi tarkistaa ja antaa ehdotuksia neuvoston asetuksen 539/2001 mahdollisesta muuttamisesta. Asetuksella vahvistetaan luettelo kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske. Neuvoston tehtävänä on aikanaan päättää komission ehdotusten perusteella, ovatko asetuksen 539/2001 muutokset aiheellisia.
KIRJALLINEN KYSYMYS E-2120/02 esittäjä(t): Michl Ebner (PPE-DE) ja Emilia Müller (PPE-DE) komissiolle. Suorat tuet maatalousyrityksille.



Virallinen lehti nro 092 E , 17/04/2003 s. 0137 - 0138



KIRJALLINEN KYSYMYS E-2120/02 esittäjä(t): Michl Ebner (PPE-DE) ja Emilia Müller (PPE-DE) komissiolle (17. heinäkuuta 2002) Aihe: Suorat tuet maatalousyrityksille Onko Euroopan komissiolla tiedot maatalousyrityksille 15 jäsenvaltiossa maksettavista suorista tuista? Voiko se antaa tiedot tukimaksun (10 000 euron välein) ja yrityksen suuruuden mukaan porrastettuina? Franz Fischlerin komission puolesta antama vastaus (16. syyskuuta 2002) Komissiolla ei ole tähän asti ollut oikeudellisista syistä mahdollisuutta vastata myöntävästi arvoisille parlamentin jäsenille tai muille parlamentin jäsenille, jotka ovat esittäneet komissiolle vastaavanlaisia kysymyksiä (ks. myös vastaus parlamentin jäsenen kirjalliseen kysymykseen 1949/02(1)). Komissio antoi 6. maaliskuuta 2002 kuitenkin asetuksen, jolla muutetaan asetusta (EY) N:o 2390/1999(2). Tämän asetuksen uudessa 2 artiklassa komissiolle annetaan lupa käyttää tilitietoja tilien tarkastamiseen ja hyväksymiseen liittyvien tehtävien hoitamista sekä maatalousalan kehityksen seuraamista ja ennusteiden antamista varten. Komissiolle toimitetut tilitiedot säilyvät kuitenkin luottamuksellisina, ja ne toimitetaan ainoastaan asetuksen (EY) N:o 2390/1999 2 artiklassa vahvistettuja tarkoituksia varten. Näitä kahta uutta toimea toteuttaessaan komission edellytetään noudattavan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18. joulukuuta 2000 annetun Euroopan parlamentin ja neuvoston asetuksen (EY) N:o 45/2001(3) säännöksiä. Näin ollen sen on saatettava tiedot tunnistamattomiksi ja käsiteltävä niitä yksinomaan ryhmitellyssä muodossa. Komissio pystyy näin ollen pian toimittamaan tilastotietoja maanviljelijöille maksetuista määristä. Yksityiskohtaiset tilastotiedot, jotka ovat periaatteessa vastaus parlamentin jäsenen esittämään kysymykseen, ovat piakkoin yleisesti saatavilla. (1) Katso sivu 123. (2) Komission asetus (EY) N:o 419/2002, annettu 6 päivänä maaliskuuta 2002, asetuksen (EY) N:o 1663/95 soveltamista koskevista yksityiskohtaisista säännöistä niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä varten, annetun asetuksen (EY) N:o 2390/1999 muuttamisesta, EYVL L 64, 7.3.2002. (3) EYVL L 8, 12.1.2001.
KIRJALLINEN KYSYMYS P-0591/02 esittäjä(t): Jan Wiersma (PSE) komissiolle. Sähköpostien sieppaus Ankarassa.



Virallinen lehti nro 052 E , 06/03/2003 s. 0013 - 0013



KIRJALLINEN KYSYMYS P-0591/02 esittäjä(t): Jan Wiersma (PSE) komissiolle (25. helmikuuta 2002) Aihe: Sähköpostien sieppaus Ankarassa Voiko komissio vahvistaa, että eräitä EU:n Ankaran edustuston sähköpostiviestejä on siepattu ja julkaistu turkkilaisessa viikkolehdessä? Onko komissio kyennyt jäljittämään miten tämä sieppaus on tapahtunut? Miten toteutetaan Euroopan parlamentin Echelon-tutkimuksen aikana käsitelty pyrkimys turvata tehokkaammin EU:n edustustojen viestintää? Vai pitääkö valvonta tässä tapauksessa jättää Turkin viranomaisille? Günter Verheugenin komission puolesta antama vastaus (20. maaliskuuta 2002) Komissio vahvistaa, että sen Ankaran edustuston sähköpostiviestejä on siepattu laittomasti. Varastetut tiedot julkaistiin eräässä viikkolehdessä, muissa tiedotusvälineissä ja Internetissä. Tuomioistuimen päätöksellä Turkin viranomaiset takavarikoivat kyseisen viikkolehden numeroita. Lisäksi maan yleinen syyttäjä jatkaa oikeusprosessia maan rikoslain nojalla. On syytä huomata, että tietovarkaus koskee ainoastaan edustuston sähköpostijärjestelmää eikä vaikuttanut salauskoodattujen luottamuksellisten asiakirjojen välittämiseen. Komissio on pyytänyt tutkimaan asiaa ja selvittämään, kuka on näiden laittomien toimien takana, sekä asettamaan rikolliset syytteeseen. Echelon-järjestelmää koskevan parlamentin päätöslauselman perusteella komissio hyväksyi turvallista viestintää koskevan toimintasuunnitelman, jolla pyritään luomaan nykyaikainen ja laajennettu Cypher-verkko komission päätoimipaikan ja ulkomaanedustustojen välille. Konkreettiset toimenpiteet ovat valmisteilla. Komissio ottaa parannetun Cypher-järjestelmän ja siihen liittyvät tarpeelliset fyysiset turvatoimet käyttöön asteittain vuodesta 2003 alkaen, jos budjettivallan käyttäjä myöntää tarvittavan rahoituksen ja henkilöstön. Ankaran edustuston viestintäyhteyksien turvallisuuden tehostamiseksi on toteutettu aiheelliset toimenpiteet.
KIRJALLINEN KYSYMYS E-1337/02 esittäjä(t): Carlos Lage (PSE) komissiolle. Eurooppa-koulujen hallinto.



Virallinen lehti nro 052 E , 06/03/2003 s. 0060 - 0061



KIRJALLINEN KYSYMYS E-1337/02 esittäjä(t): Carlos Lage (PSE) komissiolle (13. toukokuuta 2002) Aihe: Eurooppa-koulujen hallinto Eurooppa-koulujen perustamistavoitteena oli mahdollistaa Euroopan unionin virkamiesten ulkomaankomennuksen yhteydessä heidän lapsillensa kotimaassa käytössä olevaa opinto-ohjelmaa vastaavan opetuksen saaminen. Ulkomailla olon vuoksi on äärimmäisen tärkeää, että nämä virkamiehet voivat taata lapsilleen normaalin, opetukseltaan yhtäjaksoisen ja psyykkis-affektiivisten suhteiden kannalta katkeamattoman koulunkäynnin. Noin 300 perheelle, joiden lapset käyvät yhtä Brysselin Eurooppa-koulua, kerrottiin hiljattain Eurooppa-koulujen johtokunnan päätöksestä, jonka mukaan heidät siirrettäisiin koulusta syyskuusta 2002 lähtien. Päätöksenteko tapahtui täysin mielivaltaisesti, eikä päätöksessä kunnioitettu lainkaan vanhempien valintaa lasten koulutuksen ja omiin virkatoimiin liittyvien velvollisuuksien suhteen. Näin ollen pyydän komissiolta seuraavia tietoja: 1. Missä määrin Eurooppa-koulut ja erityisesti Brysselissä sijaitsevat Eurooppa-koulut vastaavat Euroopan unionin toimielinten virkamiesten ja muun henkilöstön tarpeita? 2. Kuinka Euroopan unionin perusoikeuskirjan ja etenkin sen 24 artiklan 2 kohdan sekä 41 artiklan mukaisten periaatteiden noudattaminen on taattu? 3. Kuinka Eurooppa-kouluja johdetaan? - Kuinka koulujen toiminta rahoitetaan ja mikä on jokaisen rahoittajan prosentuaalinen osuus? - Mikä rooli Euroopan komissiolla on kyseisessä johtokunnassa? Montako ääntä komissiolla on Eurooppa-koulujen johtokunnissa? Neil Kinnockin komission puolesta antama vastaus (8. heinäkuuta 2002) Arvoisan parlamentin jäsenen kysymykseen liittyvää yleistä taustatietoa on saatavissa komission vastauksesta Stavros Xarchakosin esittämään kirjalliseen kysymykseen E-0980/02(1). Kohtien 1 ja 3 osalta komissio kehoittaa kysyjää tutustumaan Ilda Figueiredon kirjalliseen kysymykseen E-0944/02 annettuun vastaukseen(2). Kohdan 2 osalta on syytä mainita, että Eurooppa-koulut eivät ole Euroopan unionin perusoikeuskirjan 51 artiklassa tarkoitettuja unionin toimielimiä. Niiden oikeusperusta on vuoden 1957 hallitustenvälinen sopimus. Kysyjän tarkoittamat perusoikeudet taataan siten jäsenvaltioiden lainsäädännössä ja kansainvälisissä sopimuksissa kuten vuonna 1989 New Yorkissa tehdyssä yleissopimuksessa lasten oikeuksista. Kuten komissio mainitsi vastauksessaan Ilda Figueiredon kirjalliseen kysymykseen E-0944/02, Eurooppa-koulujen johtokunta pyrki varmistamaan, että kaikki oppilaiden siirrot Brysselin eri koulujen välillä tapahtuivat kysyjän mainitsemia perusoikeuksia kunnioittaen. Komission edustaja on jäsenenä johtokunnassa, joten sillä on yksi ääni. Johtokunta on hallitustenvälinen elin ja koostuu muilta osin kaikkien jäsenvaltioiden edustajista, jotka ovat yleensä kyseisten maiden opetusministeriöiden virkamiehiä. (1) EYVL C 277 E, 14.11.2002, s. 119. (2) EYVL C 277 E, 14.11.2002, s. 112.
KIRJALLINEN KYSYMYS E-1245/02 esittäjä(t): Armando Cossutta (GUE/NGL) komissiolle. Viinin valmisteveron käyttöönotto.



Virallinen lehti nro 052 E , 06/03/2003 s. 0051 - 0051



KIRJALLINEN KYSYMYS E-1245/02 esittäjä(t): Armando Cossutta (GUE/NGL) komissiolle (30. huhtikuuta 2002) Aihe: Viinin valmisteveron käyttöönotto Euroopan komission yksiköt ovat hiljattain esittäneet viiniä koskevan vähimmäisveron käyttöönottoa, joka olisi 0,14 euroa litraa kohden vuodesta 2003 ja 0,15 euroa vuodesta 2007. Tällä hetkellä tällaista maksua ei sovelleta lainkaan Italiassa, Espanjassa, Portugalissa, Kreikassa ja Saksassa. Ottaen huomioon, että Italiassa viinialalla on arvonlisävero noussut vuoden 1997 jälkeen 20 prosenttiin ja viininviljelijät ovat maksaneet vuodesta 1998 tuotantoveroa, tiedustelisin komissiolta seuraavaa: 1. Eikö komission mielestä viinin valmistevero vaikuttaisi kielteisesti viininviljelyyn maatalouselintarvikemarkkinoilla? 2. Eikö komission mielestä viinin hinnan korotuksesta ole haittaa lähinnä kuluttajille, joiden on maksettava korkeampia tuotantomaksuja tuotteesta? 3. Eikö komission mielestä yhteisen maatalouspolitiikan uudistus ole jo vaikuttanut tuotantokustannuksiin ja vähentänyt viininviljelyyn myönnettyjä yhteisön tukia? 4. Mitä mieltä komissio on teollisuustuotteille tyypillisen valmisteveron käyttöönotosta maatalousalalla? Frederik Bolkesteinin komission puolesta antamayhteinen vastauskirjallisiin kysymyksiin E-1245/02 ja E-1262/02 (20. kesäkuuta 2002) Alkoholin ja alkoholijuomien valmisteverojen määrien lähentämisestä on 19. lokakuuta 1992 annettu neuvoston direktiivi 92/84/ETY(1). Direktiivin säännösten mukaan neuvoston on määräajoin tarkistettava direktiivissä vahvistettujen valmisteverojen määrät. Tarkistuksen on perustuttava komission kertomukseen, jossa otetaan huomioon kaikki asiaankuuluvat seikat. Komissio valmistelee parhaillaan tällaista kertomusta, johon voidaan tarvittaessa liittää ehdotus tarkistuksesta. Koska komissio ei vielä ole tehnyt päätöstä, ei päätöksen sisältöä voida kommentoida. Kaksoisverotuksen suhteen on todettava, että valmisteveron alaiset tuotteet ovat pääsääntöisesti myös alv:n alaisia. Lisäksi valmisteverot ovat osa alv:n laskentaperusteita. (1) EYVL L 316, 31.10.1992.
KIRJALLINEN KYSYMYS E-2148/02 esittäjä(t): Fernando Fernández Martín (PPE-DE) komissiolle. Madagaskar.



Virallinen lehti nro 092 E , 17/04/2003 s. 0113 - 0113



KIRJALLINEN KYSYMYS E-2148/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Madagaskar Voisiko komissio kertoa, mitä Madagaskaria koskevia hankkeita on rahoitettu Euroopan unionin vuoden 2000 talousarviosta? Mikä oli kyseiselle maalle myönnetyn tuen kokonaismäärä vuoden 2000 aikana kaikki kohteet huomioon ottaen? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1875/02 esittäjä(t): Fernando Fernández Martín (PPE-DE) komissiolle. Gambia.



Virallinen lehti nro 092 E , 17/04/2003 s. 0105 - 0105



KIRJALLINEN KYSYMYS E-1875/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Gambia Voiko komissio kertoa, mitä hankkeita Gambiassa rahoitettiin EU:n talousarviosta vuonna 2000? Voiko komissio ilmoittaa, mikä oli kaikkien tälle maalle vuoden 2000 aikana osoitettujen tukien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS P-2040/02 esittäjä(t): Christopher Huhne (ELDR) komissiolle. Rahoitusrakenteen muutokset.



Virallinen lehti nro 092 E , 17/04/2003 s. 0128 - 0129



KIRJALLINEN KYSYMYS P-2040/02 esittäjä(t): Christopher Huhne (ELDR) komissiolle (3. heinäkuuta 2002) Aihe: Rahoitusrakenteen muutokset Komissio esittää mielenkiintoisia lukuja asiakirjassaan(1), joka koskee euroaluetta maailmantaloudessa. Sivulla 28 vertaillaan Yhdysvaltojen ja euroalueen rahoitusrakennetta vuoden 2001 lopulla pankkitalletusten ja muiden muuttujien osalta. Voisiko komissio toimittaa vastaavat luvut jokaiselta vuodelta vuodesta 1998 alkaen, jotta voidaan vertailla tilannetta rakenteisiin ennen rahaliittoa? Voisiko se myös toimittaa vastaavat luvut Yhdistyneestä kuningaskunnasta kultakin vuodelta vuodesta 1998 alkaen? (1) KOM(2002) 332. Pedro Solbes Miran komission puolesta antama vastaus (1. elokuuta 2002) Komissiolla on ilo ilmoittaa arvoisalle parlamentin jäsenelle, että komission tiedonannossaan esittämää taulukkoa vastaava taulukko on julkaistu Euroopan keskuspankin (EKP:n) tammikuun 2000 kuukausikatsauksessa (taulukko 2, s. 39). Siinä esitetyt tiedot ovat peräisin vuoden 1999 puolivälistä (ks. liite 1, joka lähetetään suoraan arvoisalle parlamentin jäsenelle ja parlamentin sihteeristölle). Koko julkaisu on saatavilla EKP:n verkkosivuilla(1). EKP:n taulukon perusteella voidaan vertailla talous- ja rahaliiton alun rahoitusrakennetta vuoden 2001 lopun tietoihin, jotka esitetään komission asiakirjassa. Muita vuosia, euroaluetta ja Yhdysvaltoja koskevat tiedot löytyvät arvoisan parlamentin jäsenen mainitsemassa taulukossa ilmoitetuista lähteistä (ks. liite 2, joka lähetetään suoraan arvoisalle parlamentin jäsenelle ja parlamentin sihteeristölle). Englannin keskuspankki julkaisee Yhdistynyttä kuningaskuntaa koskevat tiedot pankkitalletuksista ja lainoista. Hyödyllinen tietolähde tarkempaa tutkimusta varten euroalueen rahoitusrakenteiden kehityksestä on lisäksi euroalueen rahoitustilinpidon neljännesvuositilastot, jotka julkaistaan EKP:n kuukausikatsauksen tilasto-osassa. (1) http://www.ecb.int.